Čavaš Varmanės nacionalinis parkas
Čavaš Varmanės nacionalinis parkas (rus. Национальный парк «Чаваш Вармане», čiuv. «Чăваш вăрманĕ» наци паркĕ) – saugoma gamtos sritis Rusijoje, pietų Čiuvašijoje (Šemuršos rajonas). Įsteigtas 1993 m. Parkas apima miškingą sritį (miškingumas – 95 %) prie Abamzos upelio. Vyrauja beržynai, drebulynai ir liepynai. Sutinkamos retos gyvūnų rūšys: kurmėnas, kilnusis erelis, jūrinė šarka, didysis apuokas, karališkasis erelis, juodasis gandras, stepinė lingė, gyvatėdis ir kt. Yra išlikę senovinių pilkapių, XIX–XX a. pr. čiuvašų dervų, balų rūdos gavybos įmonių, vandens malūnų liekanų. Yra išlikusios čiuvašų religinių aukojimų šventvietės. Bezdnos upė parke Parko miškai